Euroopan parlamentin päätöslauselma Kirgisian ja Keski-Aasian tilanteesta



Virallinen lehti nro 092 E , 20/04/2006 s. 0390 - 0392



P6_TA(2005)0176 Århusin yleissopimuksen toinen osapuolikokous Euroopan parlamentin päätöslauselma Euroopan unionin tavoitteista Almatyssa pidettävässä Århusin yleissopimusta käsittelevässä konferenssissa Euroopan parlamentti, joka - ottaa huomioon 25. kesäkuuta 1998 tehdyn tiedon saantia, yleisön osallistumisoikeutta päätöksentekoon sekä muutoksenhaku- ja vireillepano-oikeutta ympäristöasioissa koskevan Århusin yleissopimuksen sekä järjestyksessään toisen osapuolikokouksen, joka pidetään Almatyssa Kazakstanissa 25.- 27. toukokuuta 2005, - ottaa huomioon ympäristön, kansanterveyden ja elintarvikkeiden turvallisuuden valiokunnan puolesta esitetyn suullisen kysymyksen B6-0237/2005, - ottaa huomioon työjärjestyksen 108 artiklan 5 kohdan, A. ottaa huomioon, että Århusin yleissopimus tuli voimaan 30. lokakuuta 2001, B. ottaa huomioon, että Euroopan yhteisö ratifioi Århusin yleissopimuksen 17. helmikuuta 2005 [1] ja että suurin osa sen jäsenvaltioista, uudet jäsenvaltiot mukaan luettuina, on ratifioinut sen, C. ottaa huomioon, että Århusin yleissopimuksen tällä hetkellä 35 osapuolesta 19 on Euroopan unionin jäsenvaltioita, D. ottaa huomioon, että Euroopan parlamentti ja neuvosto ovat jo hyväksyneet osan Århusin yleissopimuksen täytäntöönpanemiseksi tarvittavista lainsäädäntötoimista [2], ja ottaa huomioon, että parlamentti ja neuvosto neuvottelevat parhaillaan uusista lainsäädäntötoimista [3], E. ottaa huomioon, että Århusin yleissopimuksen tarkoituksena on saada julkiset viranomaiset ja kansalaiset kantamaan yksilöllisen ja kollektiivisen vastuunsa ympäristön suojelemisesta ja parantamisesta, jotta voitaisiin varmistaa nykyisten ja tulevien sukupolvien hyvinvointi, F. ottaa huomioon, että epäpuhtauksien päästöjä ja siirtoja koskevista rekistereistä tehty Kiovan pöytäkirja edistää osaltaan yritysten vastuuta, vähentää saastumista ja edistää kestävää kehitystä; 1. kehottaa EU:ta olemaan aktiivinen, avoin ja rakentava osapuoli neuvotteluissa; 2. uskoo, että kyseinen toinen osapuolikokous tarjoaa hyvän mahdollisuuden tähän mennessä saavutetun edistyksen arvioimiseen ja tulevaisuuden haasteiden punnitsemiseen; 3. kehottaa komissiota ja jäsenvaltioita varmistamaan, että toisessa osapuolikokouksessa tehtävät päätökset edistävät yleissopimuksen täytäntöönpanoa ja kehittämistä ja että Århusin yleissopimuksen ja asian kannalta merkityksellisten monenvälisten ympäristösopimusten välillä saadaan aikaan synergiavaikutuksia; 4. kehottaa komissiota ja jäsenvaltioita pyrkimään etenkin varmistamaan, että - vahvistetaan täsmälliset säännökset kansalaisten tehokkaan ja kattavan osallistumisoikeuden varmistamiseksi muuntogeenisiä organismeja koskevaan päätöksentekoon tarvittaessa siten, että tarkistetaan yleissopimusta ja sen liitteitä, - perustetaan pysyvä rahoitusjärjestelmä, jotta rahoitus voidaan taata ennakoitavasti, - määräysten noudattamista koskevien menettelyjen parantamista jatketaan saatujen kokemusten perusteella; 5. kehottaa komissiota ja jäsenvaltioita jatkamaan lainsäädäntötyötä, jotta yleissopimuksen 9 artiklan täytäntöönpanemiseksi Euroopan unionissa tarvittava lainsäädäntötoimi saataisiin hyväksyttyä; 6. ilmaisee tukensa muiden kansainvälisten järjestöjen työlle ja yleissopimuksille, erityisesti Cartagenan bioturvallisuuspöytäkirjalle; katsoo kuitenkin, että Århusin yleissopimus on asianmukainen foorumi keskustelulle, jota käydään tiedon julkiseen saatavuuteen, osallistumisoikeuteen ja oikeussuojan saatavuuteen ympäristöasioissa liittyvistä horisontaalisista periaatteista; 7. kehottaa valtioita, jotka eivät vielä ole ratifioineet Århusin yleissopimusta ja epäpuhtauksien päästöjä ja siirtoja koskevista rekistereistä tehtyä Kiovan pöytäkirjaa, ratifioimaan ne sekä sopimaan, että YK:n Euroopan talouskomissioon kuulumattomat muut valtiot voivat halutessaan liittyä yleissopimukseen; 8. katsoo, että EY:n valtuuskuntaan kuuluvilla Euroopan parlamentin jäsenillä on mahdollisuus vaikuttaa olennaisesti konferenssin onnistumiseen, ja odottaa tämän vuoksi, että kyseisillä jäsenillä on tilaisuus osallistua EU:n koordinointikokouksiin Alma Atassa vähintäänkin tarkkailijoina joko puheoikeuden kera tai ilman sitä; 9. kehottaa puhemiestä välittämään tämän päätöslauselman neuvostolle, komissiolle, jäsenvaltioiden hallituksille ja parlamenteille sekä Yhdistyneiden Kansakuntien Euroopan talouskomission sihteeristölle ja pyytämään, että se välitetään kaikille Euroopan unioniin kuulumattomille sopimuspuolille. [1] Neuvoston päätös, tehty 17. helmikuuta 2005, Århusin yleissopimuksen tekemisestä Euroopan yhteisön puolesta. [2] Direktiivi 2003/4/EY ympäristötiedon julkisesta saatavuudesta ja neuvoston direktiivin 90/313/ETY kumoamisesta (EUVL L 41, 14.2.2003, s. 26); direktiivi 2003/35/EY yleisön osallistumisesta tiettyjen ympäristöä koskevien suunnitelmien ja ohjelmien laatimiseen sekä neuvoston direktiivien 85/337/ETY ja 96/61/EY muuttamisesta yleisön osallistumisen sekä muutoksenhaku- ja vireillepano-oikeuden osalta (EUVL L 156, 25.6.2003, s. 17). [3] Ehdotus asetukseksi Århusin yleissopimuksen määräysten soveltamisesta EY:n toimielimiin ja muihin elimiin (KOM(2003)0622); ehdotus direktiiviksi muutoksenhaku- ja vireillepano-oikeudesta ympäristöasioissa (KOM(2003)0624). --------------------------------------------------